b"\n_START_ARTICLE_\nDoble super-8\n_START_PARAGRAPH_\nEl Doble super-8 \xc3\xa9s una variant de presentaci\xc3\xb3 de la pel\xc2\xb7l\xc3\xadcula de super-8 que Eastman Kodak comercialitz\xc3\xa0 el 1965. Aquesta empresa estatunidenca va millorar el format del Doble 8 amb la idea de fer-lo m\xc3\xa9s accessible al gran p\xc3\xbablic._NEWLINE_Va fer apar\xc3\xa8ixer el seu nou format sota 2 presentacions diferents: una en forma de cartutx llest per a filmar, i una altra en bobines tal com es venia el Doble 8. La idea era satisfer 2 tipus diferents d'usuaris: aquells que nom\xc3\xa9s volien filmar els seus records familiars i els que podien donar-li un \xc3\xbas semi-professional.\n_START_SECTION_\nCom el Doble 8\n_START_PARAGRAPH_\nLa idea era proporcionar el nou format super-8 amb la mateixa presentaci\xc3\xb3 que el doble 8. La pel\xc2\xb7l\xc3\xadcula s'oferia en bobines de 16 mm d'ample i amb les perforacions laterals del super-8. Un cop filmada per ambd\xc3\xb3s costats, es revelava, es dividia en dos i s'unien els dos extrems, quedant del doble de longitud. La casa encarregada de fer c\xc3\xa0meres per aquest sistema va ser la companyia francesa Path\xc3\xa9 Fr\xc3\xa8res, competidora de la Eastmann Kodak, per\xc3\xb2 que en aquell temps va ser adquirida per aquesta \xc3\xbaltima. Eren c\xc3\xa0meres pensades per a aficionats que buscaven una major qualitat d'imatge i preparades per utilitzar rotlles de fins a 120 metres de pel\xc2\xb7l\xc3\xadcula._NEWLINE_La primera c\xc3\xa0mera per a aquesta variant de super-8 va ser la Path\xc3\xa9 DS8/BTL Professional Reflex, que disposava d'una torreta triple d'objectius intercanviables. La muntura era de tipus C i els objectius est\xc3\xa0ndards eren Angenieux f/1.9 8-64 mm yf/1.2 6-90 mm. L'obturador era variable i es podia tancar per sectors. La cad\xc3\xa8ncia de filmaci\xc3\xb3 arribava fins als 80 fps (fotogrames per segon). Es tractava d'una adaptaci\xc3\xb3 de la Path\xc3\xa9 Web\xc3\xb3 realitzada per a 16 mm. Despr\xc3\xa9s aquesta c\xc3\xa0mera, al llarg dels '70, la Path\xc3\xa9 va anar adaptant els models que fabricava per al format 16 mm ._NEWLINE_Cal fer esment d'una altra primera c\xc3\xa0mera que va apar\xc3\xa8ixer al cap de poc. Es tracta de la Elmo C300 que la casa japonesa Elmo va fabricar amb s\xc3\xa0via resoluci\xc3\xb3. Resulta que en aquells anys al voltant de 1965 hi havia 2 formats de pas 8 mm i diversos sistemes de presentaci\xc3\xb3 dels formats. Aix\xc3\xad doncs, va fabricar una c\xc3\xa0mera en que  la part del darrere o carregador, on hi havia allotjada la pel\xc2\xb7l\xc3\xadcula, era de posar i treure. Fabricava tres carregadors diferents per allotjar la pel\xc2\xb7l\xc3\xadcula: un per Doble 8, un altre per super-8 i un altre per Single 8. Amb una mateixa c\xc3\xa0mera es podia filmar en tots els formats. I, al cap de poc, va fabricar incl\xc3\xbas un carregador per al Doble super-8. La C300 va ser tot una fita d'enginy, qualitat i prestacions.\n_START_SECTION_\nDoble super-8 avui\n_START_PARAGRAPH_\nEl DS8 va tenir a la seva disposici\xc3\xb3 un bon elenc de c\xc3\xa0meres cinematogr\xc3\xa0fiques per poder satisfer els aficionats. Les c\xc3\xa0meres m\xc3\xa9s barates i assequibles van ser fabricades a Europa de l'Est per la Zenith, la Lomo o la Meopta. En aquells pa\xc3\xafsos era tradicional vendre la pel\xc2\xb7l\xc3\xadcula per Doble 8 o super-8 a metres. Molts aficionats d'aquests pa\xc3\xafsos tenien a m\xc3\xa0 cartutxos recarregables de super-8 i adquirien la pel\xc2\xb7l\xc3\xadcula a metres._NEWLINE_Les millors c\xc3\xa0meres van ser manufacturades a Fran\xc3\xa7a per la Path\xc3\xa9, que pass\xc3\xa0 a ser propietat de la Eastman Kodak. I es van fer intents de modificar per a aquesta variant de super-8, algunes c\xc3\xa0meres provinents del format superior: del 16 mm. Aix\xc3\xad doncs, la marca Arri va arribar a fabricar una desena de c\xc3\xa0meres de la seva ARRIFLEX 16 ST. La casa Aaton va fabricar un prototip que no va arribar a ser llan\xc3\xa7ada al mercat. I, el 2007, la casa Ikonoscop, fabricant de la c\xc3\xa0mera de 16 mm A-CAM 16 SP, va proposar l'adaptaci\xc3\xb3 d'aquesta c\xc3\xa0mera per al mercat de DS8, encara que sense arribar a sortir._NEWLINE_Pel que fa a material sensible, cal dir que la casa creadora d'aquesta variant de DS8, va deixar de fabricar-la. Encara que hi havia bones bases per pensar que el DS8 trigaria molt a desapar\xc3\xa8ixer. Encara queda pel\xc2\xb7l\xc3\xadcula a disposici\xc3\xb3 dels aficionats. I \xc3\xa9s gr\xc3\xa0cies sobretot a la Wittner Cineteca d'Alemanya que aquesta variant es mant\xc3\xa9. Aquesta casa alemanya venedora de material cinematogr\xc3\xa0fic de pas estret, fa temps que ofereix pel\xc2\xb7l\xc3\xadcula DS8. I a part d'aix\xc3\xb2 van ampliar la gamma d'emulsions disponibles, perforant material sensible de 35 mm i adaptant-lo al format DS8. Aix\xc3\xad es van proveir de maquin\xc3\xa0ria per a poder perforar el material en tots els formats de pas estret._NEWLINE_Altres cases mantenen material sensible DS8 com la tamb\xc3\xa9 alemanya Kahl. I el 2007 va apar\xc3\xa8ixer, per primera vegada en super-8 i DS8 una emulsi\xc3\xb3 de gran qualitat. Es tracta de la FUJI Velvia 50 que la GK Film GmbH d'Alemanya en col\xc2\xb7laboraci\xc3\xb3 amb la Super 8 Lab d'Holanda van posar en circulaci\xc3\xb3. Aquesta empresa va ser batejada com Cinevia._NEWLINE_Aquestes cases esmentades, s\xc3\xb3n cases comercials que no fabriquen material sensible, sin\xc3\xb3 que l'adapten mitjan\xc3\xa7ant eines de perforaci\xc3\xb3 i retall. A comen\xc3\xa7ament del s.XXI, a part de la Fuji Photo Film i de la Eastman Kodak, hi havia altres cases fabricants de pel\xc2\xb7l\xc3\xadcula, com la Orwo d'Alemanya o la Foma de Tx\xc3\xa8quia. I feli\xc3\xa7ment per als aficionats, ambdues han fabricat emulsi\xc3\xb3 en blanc i negre per al DS8."